השמיניה (סדרת טלוויזיה)
הדמויות > דמויות ראשיות נוספות

אבנר הלוי (דור צויגנבום) (עונות 1–3, אורח בעונה 4): מדען בחקר הלמדא וניהל את פרויקט ״השמיניה״. אביהם של אדם ורותם, ובעלה של ירדנה אשר התגרש ממנה בעונה 2. בעבר עבד עם עמוס ורוברטו כחבורה בשם "שלישיית למדא". בעל קעקוע של λ על הזרוע. בעונה 1 חילק לחברי השמיניה מכשירים בשם LSR שינתחו את גלי הלמדא שלהם, אבל המכשיר של ניני לא עבד, מה שגרם לו לחשוב שאין לו פעילות של גלי למדא והוציא אותו מהפרויקט. חברי השמיניה מרדו נגדו במטרה להחזיר את ניני עד שהתגלתה האמת שהמכשיר מזויף, ובעקבות הגילוי הוא החזיר את ניני לפרויקט. בהמשך העונה הוא הופלל על ידי לילי בנוגע לווירוס, שנשתל והרג שוטרים ועובדי ממשלה, ונשלח למעצר, אך הוא זוכה מאשמה בזכות חברי השמיניה. בתחילת עונה 2 הורשע ביחד עם דדי בעבירות שונות הנוגעות להפעלת פרויקט "השמיניה". בית המשפט אינו גזר עליו מאסר בפועל עקב עדות יאיר שהיה ראש הממשלה, אך כן נאלץ לסגור את הפרויקט לאלתר. בהמשך הוא הפעיל את פרויקט "המצפה" לחקר ה"למדא קלאוד" במיקום סודי במטרה שהפרויקט לא ייסגר שוב. באמצע עונה 2 נרצח לכאורה על ידי לינה אך חזר לחייו תוך כמה ימים. בעונה 3 גויס על ידי "המועצה" על מנת לחקור את גן ה-"קריפטון". במקביל ניהל רומן עם ראש הארגון - אלכס. לאחר שהאמת על אלכס התגלתה, הוא נפרד ממנה. בסוף עונה 3 הוא הציל את חברי השמיניה והתינוקות משאיבת יתר של הלמדא במערה של יוליוס והחזיר לדדי ולדגנית את התינוקות, ובפרק האחרון הוא מחק את הלמדא של השמיניה, ביחד עם הזיכרונות שלהם. בתחילת עונה 4 מפגיש חזרה את חברי השמיניה ומתגלה שלמעשה לא מחק את הלמדא והזיכרון של אדם שהיה בנו, אך נרצח על ידי עמרי שהיה בשליטתו של אבשלום וניצן.
רותם הלוי (מאיה קורן) (עונות 1–2, אורחת בעונה 3): בתם הקטנה של אבנר וירדנה, ואחותו הקטנה של אדם. הייתה חברתה הטובה ביותר של מאיה. חברה טובה של בן-בן. הייתה מאוהבת ביונתן. בעונה 1 היא חשדה בדגנית שהייתה מהופנטת בזמן שביקרה בבית משפחת הלוי. היא וניני היו היחידים שהאמינו שאביה לא אשם בנוגע להשתלת הווירוס. היא ובן-בן חשדו שמשהו לא בסדר וחיפשו אחר מאיה ויונתן כשבסוף העונה איה וניני נחשפו בפניהם וסיפרו להם את האמת. בעונה 2 היא הופנטה על ידי מולי כדי שתפעל מאחורי גבו של אבנר. בהמשך היא נתפסה עם בן-בן ב״מצפה״ על ידי מולי שאמר להם לא לספר לאף אחד על מה שקרה, והיפנט אותה באולם הקולנוע כדי שתשכח מהתקרית שהייתה. בסיום העונה לאחר שחברי סקורפיו נתפסו, היא ניצלה. בעונה 3 חברה טובה של דריה, גידלה פוני ואף השתתפה בצופים.
אלינור "אלי" מלכי (אביטל אברג'יל) (עונות 1–2, אורחת בעונה 3): אחותה הגדולה של רוני. בעבר היא נעצרה על ידי המשטרה כשלקחה סמים קלים. בעונה 1 היא גילתה לאילן את גילה האמיתי של רוני בניגוד לרצונה, ונהייתה בת זוגו לאחר שהוא נפרד מאחותה. היא הייתה הפיזיותרפיסטית של דורון שקד לאחר שנקע את צווארו, ואחר כך הייתה העוזרת שלו בתוכנית "ערב ספורט". מיקה ואבי חשדו שהיא מנהלת רומן עם אביה של מיקה, דורון, ומסתבר שזה לא באמת קרה. היא ניהלה רומן קצר עם אורלנדו מרטין לאחר שהסכימה להסתיר אותו מפני עיתונאים שרוצים לראיין אותו, ובהמשך אירחה אותו באולפן של ״ערב ספורט״ כדי לתת לו ראיון בלעדי, אך הרומן ביניהם הסתיים לאחר שגילתה במגזין כי הוא נפגש עם מישהי אחרת במסיבת בריכה. לאחר שדורון התפטר בעקבות זיוף התקף הלב, היא התחילה להנחות את ״ערב ספורט״. בעונה 2 הנחתה תוכנית משלה כאשר היא אירחה את מגדת העתידות אלכסנדרה ואת דניאל (לפני שהאמת עליו נחשפה). בסוף העונה היא הסכימה להנחות את MTV בלונדון, ובכך היא טסה עם אילן לגור איתו יחד בלונדון. בעונה 3 היא חזרה לבקר בארץ לאחר שחרורה של רוני מהכלא, וניסתה לשכנע אותה לטוס איתה ללונדון לפני מחיקת הזיכרון, אך זה לא התממש. לא נראית מפרק 163.